...    তালগাছ এক পায়ে দাঁড়িয়ে    সব গাছ ছাড়িয়ে    উঁকি মারে আকাশে।    মনে সাধ, কালো মেঘ ফুঁড়ে যায়    একেবারে উড়ে যায়;    কোথা পাবে পাখা সে ?    তাই  তো সে ঠিক তার মাথাতে    গোল গোল পাতাতে    ইচ্ছাটি মেলে তার,-    মনে মনে ভাবে, বুঝি ডানা এই,    উড়ে যেতে মানা নেই    বাসাখানি ফেলে তার।        সারাদিন ঝরঝর থত্থর    কাঁপে পাতা-পত্তর,    ওড়ে যেন ভাবে ও,    মনে মনে আকাশেতে বেড়িয়ে    তারাদের এড়িয়ে    যেন কোথা যাবে ও।    তার পরে হাওয়া যেই নেমে যায়,    পাতা-কাঁপা থেমে যায়,    ফেরে তার মনটি    যেই ভাবে, মা যে হয় মাটি তার    ভালো লাগে আরবার    পৃথিবীর কোণটি।    ...